作者：史达祖
词牌/韵律：阳春曲・阳春

paragraphs: 杏花烟，梨花月，谁与晕开春色。
坊巷晓愔愔，东风断、旧火销处近寒食。
少年踪迹。
愁暗隔、水南山北。
还是宝络雕鞍，被莺声、唤来香陌。
记飞盖西园，寒犹凝结。
惊醉耳、谁家夜笛。
灯前重帘不挂，殢华裾、粉泪曾拭。
如今故里信息。
赖海燕、年时相识。
奈芳草、正锁江南，梦春衫怨碧。